ศาลเจ้าเซนิอาไรเบ็นไซเต็งอูงาฟูกุ

ศาลเจ้าเซนิอาไรเบ็นไซเต็งอูงาฟูกุ (銭洗弁財天宇賀福神社 (Zeniarai Benzaiten Ugafuku Jinja)) หรือเรียกโดยย่อว่า เซนิอาไรเบ็นเต็ง (銭洗弁天) เป็นศาลเจ้าชินโตในเมืองคามากูระ จังหวัดคานางาวะ ประเทศญี่ปุ่น แม้จะเป็นเพียงศาลเจ้าขนาดเล็ก แต่ก็เป็นศาลเจ้าที่ได้รับความนิยมเป็นอันดับสองของเมืองคามากูระ รองจากศาลเจ้าสึรูงาโอกะฮาจิมัง (鶴岡八幡宮) ศาลเจ้าแห่งนี้เป็นที่ประดิษฐานเทพเจ้าคือ อูงาฟูกูจิง (宇賀福神) ซึ่งเป็นเทพเจ้าในคติญี่ปุ่นดั้งเดิม กับเทพสตรีอีกองค์หนึ่งคือ เบ็นไซเต็ง (弁才天) ซึ่งเป็นองค์เดียวกับพระสุรัสวดีที่ได้รับผ่านศาสนาพุทธ ถือเป็นการผสานศาสนาที่เรียกว่าชินบุตสึชูโง ซึ่งพบได้ทั่วไปก่อนการปฏิรูปเมจิช่วงปลายคริสต์ศตวรรษที่ 19 โดยศาลนี้มีชื่อเสียงเรื่องน้ำพุในถ้ำ ซึ่งเชื่อกันว่าหากนำเงินไปล้างด้วยน้ำพุ ก็จะทำให้มีเงินเพิ่มขึ้นทวีคูณ ระเบียงภาพ อ้างอิง แหล่งข้อมูลอื่น วิกิมีเดียคอมมอนส์มีสื่อเกี่ยวกับ เซนิอาไรเบ็นไซเต็ง-เบ็นเต็ง Kamakura Trip website เก็บถาวร 2016-10-29 ที่ เวย์แบ็กแมชชีน "Zeniarai Benzaiten (Ugafuku Jinja Shrine)" page (in English)